EkBass/fiwiki-20250220-pages-articles huggingface dataset:
Upseerioppilas

Upseerioppilas on Suomen puolustusvoimissa Reserviupseerikoulua (RUK) tai muualla järjestettävää reserviupseerikurssia käyvän varusmiehen palvelusarvo. Upseerioppilaan lyhenne on uo. Puhuttelussa RUK:n sisällä käytetään upseerioppilaan asemesta joissakin yksiköissä lyhyempää muotoa oppilas, koska ei ole olemassa vaaraa sekoittumisesta aliupseerioppilaaseen, josta myös käytetään aliupseerikouluissa lyhyempää muotoa oppilas. ==Suhde muihin sotilasarvoihin== Upseerioppilaat kuuluvat aliupseereihin ja heidät rinnastetaan alikersantteihin. Reserviupseerikurssia käyvät reserviläiset palvelevat nykyään henkilökohtaisessa arvossaan. Aiemmilla, 1950-luvulla järjestetyillä kursseilla he palvelivat upseerioppilaan arvossa. Osa vänrikeiksi tai aliluutnanteiksi opiskelevista reserviläisistä on sotilasarvoltaan jo opinnot aloittaessaan kersantteja tai sitä korkeammassa aliupseerin arvossa. ==Arvomerkki== Upseerioppilaan arvomerkissä kauluslaatassa on yksi vinoneliö, josta puhekielessä käytetään usein nimitystä "salmiakki". Hihamerkissä puolestaan käytetään yhtä kaarelle taivutettua arvomerkkikulmaa, joka on kansainvälinen upseerimerkki. Kaarelle taivutettu arvomerkkinauha pohjautuu alun perin laivastoon, jossa se oli aluksen kapteenin alaisuudessa toimivan upseerinarvoisen lääkärin tunnus. Merkki kuvaa painesidettä. Puhekielessä Suomessa sitä on myös kutsuttu henkariksi vaateripustinta tarkoittaen. ==Reserviupseerikurssin jälkeinen palvelus== Reserviupseerikurssin päätyttyä upseerioppilaat nimitetään upseerikokelaiksi. Ne, jotka eivät ole suorittaneet hyväksytysti reserviupseerikoulua tai muualla suoritettavaa reserviupseerikurssia, palvelevat loppuajan alikersantin arvossa. Upseerioppilasta, joka ei ole suorittanut onnistuneesti tutkintoaan, kutsutaan puhekielessä joskus diplomialikersantiksi. =='Maitojunalla kotiin'== Sodanaikaisesta Upseerikouluksi muuttuneesta Reserviupseerikoulusta on muodostunut sanonta maitojunalla palaamisesta. Ne Niinisalon upseerikoulussa sodanaikana palvelleet, jotka eivät suorittaneet kurssiaan hyväksyttävästi ja jotka jouduttiin erottamaan kurssiltaan, palautettiin Kankaanpäästä aamujunalla, joka huolsi varuskuntaa muun muassa elintarvikkeilla, kuten toimittamalla maitoa. Sanonta laajeni tarkoittamaan kaikkia puolustusvoimien kursseilta erotettuja, jotka palautettiin perusyksikköönsä kursseja suorittamattomina. ==Katso myös== * Upseerikokelas * Reserviupseerikoulu * Varusmies * Suomen puolustusvoimat Luokka:Sotilasarvot Luokka:Sotilaskoulutus
Upseerikokelas

Upseerikokelas, epämuodollisesti kokelas, on Suomen Puolustusvoimissa ja Rajavartiolaitoksessa käytetty reserviupseerikurssin suorittaneiden varusmiesten palvelusarvo. Upseerikokelaat kuuluvat alipäällystöön, ja heidät rinnastetaan kersanttiin. Upseerikokelas on kuitenkin varusmieskersanttia vanhempi. == Upseerikokelaat Suomen puolustusvoimissa == Huolimatta siitä, että upseerikokelaat kuuluvat aliupseereihin, on pelkästään varusmiehistä koostuvan osaston vahvuus tapana ilmoittaa kaavalla upseerikokelaat+ryhmänjohtajat+miehistö (jossa ryhmänjohtajiin lasketaan varusmieskersantit ja -alikersantit ja miehistöön sotamiehet, oppilaat ja korpraalit), joka vastaisi saman joukon vahvuutta reservissä, kun upseerikokelaat on ylennetty vänrikeiksi maa- ja ilmavoimissa tai aliluutnanteiksi merivoimissa. Upseerikokelaan tehtävänä on opetella joukkueenjohtajan tai jaoksenjohtajan, vänrikin tai aliluutnantin, tehtäviä. Upseerikokelaan arvomerkissä kauluslaatassa on kaksi vinoneliötä, joista puhekielessä käytetään usein nimitystä "salmiakki". Vinoneliöt on asetettu allekkain kauluslaatan etuosaan, kuten ruusukkeet luutnantilla ja everstiluutnantilla vuodesta 1922 toiseen maailmansotaan. Varusmiesten M05-mallisessa takissa upseerikokelaan arvomerkit on asetettu "salmiakkimaisesti" allekkain arvomerkkilaatassa. Tätä aikaisemmin upseerikokelaiden arvomerkkien vinoneliöt asetettiin keskelle olka- arvomerkkilaattaa samalla tavalla viistoon allekkain, kuin kauluslaatoissa. Upseerikokelaan hihamerkissä puolestaan on lenkiksi taivutettu nauha, jonka alapuolella on korpraalin merkin kaltainen "kulmarauta". Ympyrällä varustettua kulmaraudan näköistä arvomerkkiä on kutsuttu puhekielessä henkariksi. Merkki ei ole kuitenkaan peräisin aliupseereiden kulmaraudasta, vaan kuninkaallisesta laivastosta. Siellä päällystön merkkeihin otettiin upseerikokelaan hiha- arvomerkin kaltainen merkki päällikön (eli sota-aluksen kapteenin) alaiselle päällystölle. Merkki kuvasi laivalääkärin käyttämää verenvuotoa pidättävää painesidettä. Upseerikokelaat ylennetään varusmiespalveluksen päättyessä vänrikeiksi ja merivoimissa aliluutnanteiksi. Mikäli ylennystä ei jostain syystä anneta, upseerikokelas kotiutuu kersantin arvoisena upseerikokelaana reserviin ja hän saa ylennyksen yleensä seuraavana lippujuhla- tai itsenäisyyspäivänä. Tämä on melko harvinaista, mutta näin toimitaan muun muassa niiden osalta, jotka ovat suorittaneet reserviupseerikurssin aliupseerikurssin täydellisen suorittamisen jälkeen (niin sanottuna jälki- RUK:na). Moskovan välirauhan jälkeen reserviupseeriopetus päätettiin vuosien ajaksi. Tämän takia keskeytetyksi tulleelta kurssilta jouduttiin kotiuttamaan upseerikokelaita, koska he eivät voineet käydä kurssiaan loppuun. == Lähteet == == Aiheesta muualla == * Puolustusvoimat: Sotilasarvot Puolustusvoimissa Luokka:Sotilasarvot Luokka:Sotilaskoulutus Luokka:Varusmiespalvelus Suomessa
Drumliini

Drumliini eli moreeniselänne on jääkauden muodostama pitkänomainen moreenista muodostuva maastonkohouma. Drumliinit syntyivät jäätiköiden edetessä. Drumliinit voivat olla useita kilometrejä pitkiä. Niillä on usein kalliosydän. Drumliinit ovat yleinen pinnanmuoto myös Suomessa, ja niitä voi esiintyä joko yksittäin tai laajoina kenttinä. Muun muassa monet Savon, Pohjois-Karjalan ja Kainuun korkeat, luode–kaakko-suuntaiset mäet ovat drumliineja, ja muodoltaan virtaviivaisia drumliinimäkiä esiintyy yleisesti myös eteläisessä ja läntisessä Suomessa. == Drumliinien synty == Drumliinien synnystä on ollut monia teorioita. Drumliinien synnystä on esitetty ainakin kolme käsitystä, joiden mukaan synnyn on aiheuttanut 1) este, 2) liian suuri pohjamoreenilasti tai se, että 3) drumliinit olisivat muuntuneet aikaisemmista kasautumista, esimerkiksi reunamoreeneista. Yleensä uskotaan, että drumliinit ovat syntyneet mannerjäätikön alle, kun jäätikön kuljettamaa moreenia on kerrostunut esimerkiksi kiven, kallion tai vanhan harjun ympärille ja taakse. Muodoltaan virtaviivainen drumliini muistuttaa hieman pituussuuntaan halkaistua kananmunaa tai sikaria, jossa näkyy tylppä ja terävä pää. Drumliinin pitkä halkaisija on lähes jäätikön virtauksen suuntainen. Tylppä, jäätikön tulosuuntaan osoittava pää on yleensä jyrkempi. Menosuuntaan jatkuu asteittain madaltuva "moreenihäntä", joka voi haarautua. Joidenkin drumliinien pinnassa on vakomaisia painumia. Tylppä pää voi olla poispäin viettävän suojasivunkin puolella tai drumliini voi olla molempiin suuntiin asteittain madaltuva. Drumliinilla on kallio- tai moreeniydin. Joidenkin drumliinien arvellaan jossain vaiheessa muokkautuneen jäätikön railossa olevan veden vaikutuksesta. Drumliineja esiintyy runsaspohjamoreenisilla, melko tasaisilla alueilla. == Drumliinien muotoja == Drumliiniparvet voivat olla lievästi viuhkaantuvia kymmenien tuhansien drumliinien kenttiä. Drumliinit ovat yleensä useita satoja metriä pitkiä ja 5–10 metrin korkuisia. Suurimmat drumliinit ovat 90–120 metriä korkeita, 2–7 kilometriä pitkiä ja 0,5–2 kilometriä leveitä. Suomessa on drumliinikenttiä muun muassa Pieksämäen lähistöllä sekä muualla Savossa. Kuusamossa on myös vakoutuneita drumliineja, kuten muuallakin Koillismaalla. Pre-cragit eli vastasivun drumliinit ovat sellaisia, joiden kalliosydän on takana. Näiden uskotaan olevan kuluneita drumliineja. Suomen ja tiettävästi koko Euroopan suurin drumliini on Haukivuorella Etelä-Savossa sijaitseva Saksalanharju. == Lähteet == Luokka:Jäätikkötiede Luokka:Moreenimuodostumat
Douglas Mawson

Douglas Mawson (5. toukokuuta 1882 Shipley, Englanti – 14. lokakuuta 1958 Etelä-Australia) oli australialainen geologi. Hän teki muun muassa 1914–1916 kuuluisan naparetken Etelämantereelle Adélienrannikolle. Mawson oli myös mukana eräällä Scottin retkellä. == Elämäkerta == Mawson syntyi Shipleyssä, lähellä Bradfordia, Englannissa. Hänen isänsä Robert Ellis Mawson oli ammatiltaan vaatekauppias ja äiti Margaret Ann, omaa sukuaan Moore, oli kotoisin Mansaarelta. Perhe muutti Sydneyyn vuonna 1884, missä Mawson varttui ja opiskeli Sydneyn yliopistossa. Hänestä tuli Adelaiden yliopiston dosentti vuonna 1904 ja professori 1921. Ensimmäisellä Antarktiksen-retkellään hän kävi jo 1907–1909 Ernest Shackletonin mukana. Tällöin hän saavutti magneettisen etelänavan ja kiipesi ensimmäisessä retkikunnassa Erebusvuorelle. Toiselta retkeltään Mawson pääsi tuskin hengissä takaisin varusteiden pudottua railoon. Varusteiden mukana kuiluun putosi myös hänen kahdesta kumppanistaan kokeneempi ja vaeltajana osaavampi, brittiläinen luutnantti Belgrave Edvard Sutton Ninnis. Mawsonin kanssa paluuta yrittämään jäi sveitsiläinen tekniikan tohtori Xavier Mertz, joka kuitenkin kuoli paluumatkalla vetokoirien maksasta peräisin olleen A-vitamiinin liika-annostuksen aiheuttamaan sairauteen. Mawson itse selvisi nipin napin hengissä tukiasemalleen. Mawsonin ansioksi luetaan, että Australia vaati osaa Antarktiksesta. ==Teokset== * The Home of the Blizzard, 1915 == Katso myös == *Tutkimusmatkat Etelämantereelle == Lähteet == == Aiheesta muualla == Luokka:Australialaiset tutkimusmatkailijat Luokka:Australialaiset geologit Luokka:Naparetkeilijät Luokka:Vuonna 1882 syntyneet Luokka:Vuonna 1958 kuolleet
Robert Falcon Scott

Robert Falcon Scott (6. kesäkuuta 1868 Devonport, Devon, Englanti – 29. maaliskuuta 1912 Rossin jäähylly, Etelämanner) oli Royal Navyn upseeri ja Etelämantereen tutkimusmatkailija. Scott ja hänen retkikuntansa hävisivät niukasti Roald Amundsenin ryhmälle kamppailun saavuttaa ensimmäisenä etelänapa. Scottin ryhmä kuoli Rossin jäälautalla yrittäessään palata takaisin tukikohtansa suojiin. Kesäkuussa 1910 Scott aloitti matkansa kohti etelänapaa laivallaan Terra Novalla. Matkalla Scott sai kuulla, että Roald Amundsen suuntasi myös etelään. Norjalaisen ja brittiläisen tutkimusmatkailijan välillä syntyi kilpajuoksu etelänavalle, vaikka Scott oli suunnitellut suorittavansa tieteellisiä tutkimuksia osana matkaa. Scott jatkoi tutkimuksiaan ja saikin paljon tietoa geologiasta eläintieteeseen ja meteorologiaan. Saapuessaan etelänavalle tammikuussa 1912 viisimiehinen ryhmä tajusi Amundsenin käyneen siellä jo kuukautta aiemmin. Amundsen palasi tukikohtaansa ilman ongelmia, mutta Scottin ryhmä menehtyi palatessaan etelänavalta äärimmäisen kylmissä olosuhteissa. Sakea lumisade ja se, että Scott kieltäytyi luopumasta ryhmän keräämistä kivinäytteistä, olivat myös osaltaan hidastamassa ryhmän kulkua ja johtamassa tuhoisiin seurauksiin. Scottin kuolemasta julkistettiin lokakuussa 2017 uusia tulkintoja, että kesken matkan paluumatkalle lähetetty Edward Evans olisi tyhjentänyt ruokavaraston, joka oli tarkoitettu Scottin väelle, kun he palaisivat navalta. Terra Novan palattua retkeltä sen osti sen aiempi omistaja, ja aluksella oli pitkä historia retken jälkeen. Törmättyään jäävuoreen alus upposi Grönlannin rannikolla vuonna 1943 ja löytyi sattumalta vuonna 2012. == Katso myös == * Etelänavan valloitus 1911 == Lähteet == == Aiheesta muualla == Luokka:Brittiläiset tutkimusmatkailijat Luokka:Naparetkeilijät Luokka:Vuonna 1868 syntyneet Luokka:Vuonna 1912 kuolleet
Homeomorfismi

:Tätä käsitettä ei tule sekoittaa homomorfismiin. \---- Homeomorfismi (kreikan sanoista homeos ’identtinen’ ja morphe ’muoto’) on topologiassa tietyt ehdot täyttävä kuvaus kahden topologisen avaruuden välillä. Kahta avaruutta kutsutaan homeomorfisiksi, jos niiden välillä on homeomorfismi. Intuitiotasolla homeomorfismi on kuvaus, jolla voi rutistaa ja venyttää kappaleita kuitenkaan täyttämättä kappaleen reikiä tai repimällä uusia. Esimerkiksi neliö ja ympyrä ovat homeomorfisia. Vitsin mukaan topologi ei osaa erottaa kahvikuppia donitsistaan, sillä nämä kappaleet ovat keskenään homeomorfisia. ==Määritelmä== Olkoon f kuvaus X:ltä Y:lle. f:ää sanotaan homeomorfismiksi, jos on voimassa * f on bijektio, * f on jatkuva kuvaus, * Käänteisfunktio f −1 on jatkuva. Viimeksi mainitun ehdon voi korvata jommallakummalla seuraavista ehdoista: * f on avoin, tai * f on suljettu.Väisälä, J. 2005. Topologia II. 2. korjattu painos. Limes ry. ISBN 951-745-209-8. 27. Homeomorfismit jakavat topologiset avaruudet ekvivalenssiluokkiin. Saatua ositusta kutsutaan homeomorfismiluokiksi. Keskenään homeomorfisten topologisten avaruuksien avoimet joukot ovat täydellisessä vastaavuussuhteessa. Koska topologia voidaan pohjimmiltaan palauttaa avoimien joukkojen tutkimiseksi (ks. topologian tekninen määritelmä), mikä tahansa tietylle topologiselle avaruudelle pätevä topologian tulos pätee myös sen kanssa homeomorfisille topologisille avaruuksille. ==Lähteet== == Aiheesta muualla == == Kirjallisuutta == * Luokka:Topologia
Luutnantti

Luutnantti (lyhenne luutn. tai ltn) on Suomen puolustusvoimissa ja rajavartiolaitoksessa käytettävä upseerinarvo.Tasavallan presidentin asetus sotilas- ja palvelusarvoista sekä puolustusvoimien tunnuskuvasta 28.12.2007/1490 Tasavallan presidentin asetus rajavartiolaitoksen sotilaskäskyasioista, sotilas- ja palvelusarvoista sekä tunnuskuvasta, ansiorististä ja ansiomitalista 637/2005 Luutnantti-nimitys tulee alun perin ranskan kielestä lieu tenant (), mikä tarkoittaa sijassa olevaa eli (kapteenin) sijaista tai laajemmin apulaista. Luutnantista seuraava ylempi arvo on yliluutnantti. Luutnantin arvo on yliluutnantin arvon lisäksi ainoa upseeriarvo, joka on sama kaikissa puolustushaaroissa. == Suomessa == Eräissä armeijoissa luutnantin arvo ei vastaa Suomen puolustusvoimien luutnanttia, vaan joukkueenjohtajaa, missä tehtävässä Suomessa toimivat vänrikit. Tällöin käytössä on myös ensimmäisen tai vanhemman luutnantin arvo, joka vastaa Suomessa yliluutnanttia. Yliluutnantin nimitys tulee Suomeen Saksasta (Oberleutnant) ja sitä käytetään myös muissa Pohjoismaissa. Mannerheim ei halunnut Suomen sisällissodan aikana yliluutnanttia itsenäisen Suomen sotilasarvoihin pitäen sitä saksalaisena käytäntönä. Yliluutnantin sotilasarvo tuli Suomen puolustusvoimissa käyttöön vasta Mannerheimin kuoleman jälkeen 1952. Luutnantin arvoon voidaan ylentää puolustusvoimien tai rajavartiolaitoksen palkattuun henkilöstöön tai reserviin kuuluva vänrikki tai aliluutnantti. Upseerit, jotka ovat suorittaneet Maanpuolustuskorkeakoulussa sotatieteiden kandidaatin tutkinnon, aloittavat palveluksensa luutnantin arvossa ja yleensä joukkueen johtajina. Luutnantin arvomerkissä kauluslaatassa on kaksi pientä kultaista heraldista ruusua. Vastaavassa hihamerkissä (ja merivoimien olkapolettimerkissä) on kaksi kultaista kaluunaa. Arvomerkin yläpuolella oleva keltainen leijona oli aiemmin kadetti- ja insinööriupseerien tunnus, mutta vuoden 2010 muutoksen jälkeen leijona korvasi opisto- ja teknikkoupseerien erikoismerkit. Erikoisupseereiden kaluunanauhojen välistä näkyvät ”pohjavärit” säilyvät ja ne ovat lääkintäalalla punaiset, insinööreillä ja teknikoilla violetit ja musiikkialalla vaaleansiniset.Sotilaspuvussa ja virkapuvussa kannettavat merkit ja tunnukset, Puolustusvoimat; 2.12.2013 == Arvomerkit == Luutnantti kauluslaatta.svg|Luutnantin kauluslaatta Suomen maavoimissa. Finland-AirForce- OF-1b.svg|Luutnantin kauluslaatta Suomen ilmavoimissa. Luutnantti olkalaatta.svg|Luutnantin olkalaatta Suomen merivoimissa. == Lähteet == == Aiheesta muualla == Luokka:Sotilasarvot Luokka:Seulonnan keskeiset artikkelit
Kapteeni (sotilasarvo)

Kapteeni (lyhenne kapt.) on yksi vanhimmista sotilasarvoista. Nimi juontaa myöhäislatinan sanasta capitaneus, joka tarkoittaa päällikköä. Kapteenin arvoinen upseeri on tyypillisesti eri armeijoissa komppanian, patterin tai vastaavan yksikön päällikkö, joskus myös tätä suuremman yksikön, kuten pataljoonan päällikkö. Suomen puolustusvoimissa arvoa käytetään maa- ja ilmavoimissa, merivoimissa vastaava arvo on kapteeniluutnantti.Tasavallan presidentin asetus sotilas- ja palvelusarvoista sekä puolustusvoimien tunnuskuvasta 28.12.2007/1490 Suomessa kapteeni toimii rauhan aikana useimmiten perusyksikön päällikkönä tai esikuntatehtävissä, sodan aikana pataljoonan komentajana. Kapteeni on englanniksi captain. Englannin kielestä käännettäessä on huomattava, että vaikka maa- ja ilmavoimien captain on suomeksi kapteeni, merivoimien ja rannikkovartioston captain vastaa suomalaista kommodoria. Tämän takia merkitään usein captain (navy). Useimmissa maissa kapteenin arvomerkkinä on kolme tähteä tai vastaavaa symbolia, kolme nauhaa tms. Merkittävimmät poikkeukset ovat Yhdysvaltain armeijan arvomerkki (kaksi tolppaa) ja Itä-Euroopan maat, joissa tähtiä on neljä. Suomessa kapteenin arvomerkissä kauluslaatassa ja maastopuvun rinnuksessa on kolme pientä heraldista ruusua. Kapteenin hihalaatassa käytettävässä arvomerkissä on kaksi 10 mm leveää kaluunanauhaa ja niiden välissä yksi 5 mm leveä kaluunanauha. Hihamerkkiä kutsutaan sotilasslangissa leikillisesti hampurilaiseksi. Kapteenista seuraava ylempi arvo on maa- ja ilmavoimissa majuri, merivoimissa komentajakapteeni. Käytöstä poistunut ratsuväen kapteenia vastaava sotilasarvo on ratsumestari. Suomessa kapteenin arvoon voidaan ylentää vakinaisessa palveluksessa oleva Maanpuolustuskorkeakoulun, Maanpuolustusopiston tai Päällystöopiston käynyt yliluutnantti. Kapteeniksi voidaan ylentää myös reservissä oleva yliluutnantti. Kapteeni on opistoupseerien korkein palvelusarvo. Reservissä opistoupseeri voidaan ylentää sotilasarvoltaan majuriksi. == Arvomerkit == Kuva:Kapteeni kauluslaatta.svg|Kapteenin kauluslaatta Suomen maavoimissa Finland-AirForce- OF-2.svg|Kapteenin kauluslaatta Suomen ilmavoimissa == Lähteet == == Aiheesta muualla == Luokka:Sotilasarvot Luokka:Seulonnan keskeiset artikkelit
Esiupseeri

Esiupseerit on upseerien tehtäväluokka, johon Suomen puolustusvoimissa lasketaan kuuluvaksi *majuri ja komentajakapteeni *everstiluutnantti ja komentaja *eversti ja kommodori. Esiupseerit ovat esikuntaupseereita, jotka komentajina, esikuntapäällikköinä tai komentajien apulaisina toimivat esikunnissa. Esiupseerit ovat suorittaneet upseerin tutkinnon ja yleisesikuntaupseerin tutkinnon (YET) Sotakorkeakoulussa tai Maanpuolustuskorkeakoulussa tai upseerin tutkinnon ja esiupseerikurssin (EUK). Yleisesikuntaupseerien sotilasarvoja ovat majuri, everstiluutnantti, eversti ja kenraalit. Esiupseerien sotilasarvoja ovat majuri ja everstiluutnantti. Nykyään sotakorkeakoulua kutsutaan Maanpuolustuskorkeakoulun jatkotutkinto- osastoksi muiden akateemisten oppilaitosten esimerkin mukaan. Esiupseereita alempia upseereita kutsutaan komppaniaupseereiksi. Komppaniaupseereita ovat olleet vänrikit, luutnantit, yliluutnantit ja kapteenit. Laivastossa vänrikkiä vastaa aliluutnantti ja kapteenia kapteeniluutnantti. Esiupseereita ylempiä ovat kenraalit. Luokka:Sotilaskoulutus Luokka:Sotilastehtävät
Konstaapeli

Konstaapeli (lyhenne konst.) on poliisimiehistön jäsenestä käytetty nimitys. Konstaapeli työskentelee Suomen poliisin palveluksessa. Suomen poliisissa on käytössä nuoremman konstaapelin, vanhemman konstaapelin ja ylikonstaapelin virat. Konstaapelin arvonimi on lähtöisin keskiajalta. Se tulee latinan sanoista comes stabuli, joka tarkoitti keisarillisen hovin tallinhoitajaa. Marsalkka oli hänen alaisensa. 1000-luvun Ranskassa konnetaabelista tuli yksi valtakunnan viidestä mahtimiehestä, jonka vastuulla oli ratsuväki.https://www.britannica.com/topic/constable Englannissa konstaapeleiksi nimitettiin myös tärkeiden varuskuntien ja linnojen päälliköitä. Joskus nämä avustivat šeriffiä lain ylläpidossa, mistä tulee konstaapelin yhteys lainvalvontaan. Jokaiseen kihlakuntaan (hundred) nimitettiin suurkonstaapeli joka vastasi lainvalvonnasta ja aseisti joukon tähän tarkoitukseen. Hänen alaisuudessan olivat jokaisen ruodun tai kylän (tithing) alikonstaapelit. == Poliisi == Poliisi turvaa oikeus- ja yhteiskuntajärjestystä, ylläpitää yleistä järjestystä ja turvallisuutta sekä estää ennalta rikoksia, selvittää niitä ja saattaa ne syyteharkintaan. Useimmissa läntisissä oikeusjärjestelmissä poliisin päätehtävä on tutkia rikoksia, etsiä epäillyt, pidättää heidät ja tiedottaa asiaankuuluvia tahoja. Poliisin työ katsotaan yleensä hätäpalveluksi, mutta poliisi voi myös tarjota järjestyksenvalvontaa suurissa kokoontumisissa. Sitä tarvitaan myös hätätilanteissa, onnettomuuksissa sekä haku- ja pelastusoperaatioissa. == Lähteet == Luokka:Suomen poliisitoimi
Nuorempi konstaapeli

Nuorempi konstaapeli (Poliisihallituksen päätös POL-2015-32, Liite 1) on Suomen poliisissa alin poliisivirka. Se on varattu poliisin perustutkintoa vielä suorittamattomille harjoittelijoille. Sitä seuraava ylempi virka on vanhempi konstaapeli. == Lähteet == Luokka:Suomen poliisitoimi
Vanhempi konstaapeli

Vanhempi konstaapeli (Poliisihallituksen päätös POL-2015-32, Liite 1) on Suomen poliisin miehistönvirka. Sitä alempi virka on nuorempi konstaapeli ja seuraava ylempi virka ylikonstaapeli. Rikostutkinnassa toimivan poliisimiehen titteli voi olla myös rinnakkainen vanhempi rikoskonstaapeli (). Suojelupoliisissa vastaava virka on etsivä (). == Lähteet == Luokka:Suomen poliisitoimi
Ylikonstaapeli

Ylikonstaapeli on Suomen poliisin alipäällystönvirka. Sitä alempi virka on vanhempi konstaapeli ja ylempi virka komisario. Ylikonstaapeli on suorittanut poliisialipäällystön tutkinnon, jonka laajuus on 45 opintopistettä. Ylikonstaapeli toimii yleensä poliisiryhmän johtajana. Virka-asuisten poliisien kentällä toimiva esimies on kenttäjohtajana toimiva poliisimies, useimmiten ylikonstaapeli. Rikostutkinnan toimialalla toimiva ylikonstaapeli voi toimia esimerkiksi tutkintaryhmän johtajana tai joissain erityistapauksissa jopa tutkinnanjohtajana. Tällöin virkanimikkeenä voi olla rinnakkainen rikosylikonstaapeli. Englanninkielisessä kulttuurissa ylikonstaapelia vastaava arvo on sergeant (). == Lähteet == Luokka:Suomen poliisitoimi
Komisario

Komisario ja rikoskomisario ovat Suomen poliisin päällystövirkoja. Virat ovat poliisin alimpia päällystövirkoja ja hierarkkisesti saman tasoisia. == Tehtävät == Sekä komisarion että rikoskomisarion keskeinen tehtävä on toimia tutkinnanjohtajana ja/tai yleisjohtajana poliisilaitoksensa alueella. Rikoskomisario toimii useimmiten tutkinnanjohtajana tutkintayksikössä. Komisario ja sitä ylempiarvoinen poliisivirkamies on pakkokeinolain nojalla pidättämiseen oikeutettu virkamies. Komisariota alemmat poliisivirkamiehet ovat oikeutettuja vain kiinniottoon. Komisariota lähin alempi virka on ylikonstaapeli ja seuraava ylempi virka ylikomisario. Poliisihallituksessa tai sisäministeriössä toimiva komisario on hierarkiassa paikallispoliisissa toimivaa komisariota ylempänä. == Kelpoisuusvaatimukset == Komisarion virkaan pätevöityy nykyisin suorittamalla poliisin ylemmän ammattikorkeakoulututkinnon tai A-osan poliisipäällystön tutkinnosta. Poliisiammattikorkeakoulu vastaa näiden opintojen järjestämisestä, ja edellyksenä on poliisin ammattikorkeakoulututkinto. Komisarioksi voi pätevöityä myös korkeakoulututkinnolla sekä perehtyneisyydellä poliisitoimeen. Poliisialan koulutus ei siis ole ehdoton vaatimus virkaan. Käytännössä korkeakoulutetuilla komisarioilla on oikeus- tai hallintotieteen tutkinto. Perehtyneisyys tarkoittaa tyypillisesti kokemusta poliisia koskevista tehtävistä. Viran toimenkuvasta riippuen perehtyneisyyttä voi osoittaa muunkin alan työkokemus, kuten syyttäjälaitoksen, tullin tai rajavartiolaitoksen tehtävät. Kelpoisuusvaatimukset täyttää myös poliisipäällystön virkatutkinto taikka poliisin perustutkinnon tai poliisimiehistön virkatutkinnon lisäksi suoritettu korkeakoulututkinto. Nämä ennen poliisin tutkintouudistusta voimassa olleet tutkinnot tuottavat edelleen kelpoisuuden virkaan. == Tunnettuja komisarioita == * Sulo Aittoniemi * Oiva Kaltiokumpu * Markku Mäntymaa * Tom Packalén * Mikko Porvali * Hannu Väänänen * Konsta Arvelin == Fiktiivisiä komisarioita == *Komisario Palmu *Komisario Lewis *Komisario Columbo *James Gordon *Kyösti Pöysti *John McClane, Die Hard-elokuvissa esiintyvä hahmo. *Martin Beck *Kurt Wallander *Sakari Koskinen *Jaakko Hautavainio, Vares-romaaneissa ja -elokuvissa esiintyvä hahmo. *Komisario Brackenreid, Murdochin murhamysteereissä esiintyvä hahmo. *Komisario Kari Takamäki, Jarkko Sipilän rikosromaaneissa esiintyvä hahmo ja kirjojen päähenkilö. *Komisario Eero Jansson, Harri Nykäsen kirjoittamissa Raid-kirjoissa ja samaa nimeä kantavassa, Tapio Piiraisen ohjaamassa tv-sarjassa ja elokuvassa esiintyvä hahmo, jota näyttelee Oiva Lohtander. == Lähteet == Luokka:Suomen poliisitoimi
Surjektio

Surjektio on funktio, jonka arvojen joukko "täyttää" maalijoukon. Jokaiseen maalijoukon alkioon voidaan liittää jokin lähtöjoukon alkio. Muodollisesti kuvaus f:\, X \to Y on surjektio, jos kaikilla y \in Y on olemassa x \in X, jolle f(x) \ =y. Jokainen kuvaus saadaan surjektioksi, kun poistetaan maalijoukosta B kaikki alkiot (merkitään siten saatua joukkoa B1), joille ei kuvaudu mitään. Täten f:A\to B_1 on surjektio. == Etymologia == Termi surjektiivinen ja siihen liittyvät termit injektio ja bijektio esitteli Nicolas Bourbaki, joka oli ryhmä pääasiassa ranskalaisia matemaatikkoja 1900-luvulla, jotka tämän pseudonyymin alaisuudessa aloittivat kirjoittamaan vuonna 1935 kirjojen sarjaa, joissa esiteltiin selityksiä sen ajan edistyneestä modernista matematiikasta. Käsite juontuu ranskan kielen sanoista sur mikä tarkoittaa ylitse tai yläpuolella sekä inciter, motiver tai ejecter tai mitkä tarkoittavat "liikuttamista", "liikuttajaa" tai "ulos heittämistä", ja yhdistettynä muotoon surjektio käsite liittyy siihen tosiasiaan että määrittelyjoukon kuva surjektiivisesta funktiosta täydellisesti peittää funktion maalijoukon. ==Esimerkkejä== Funktio f: R → R, f(x) = x2, ei ole surjektio, koska esimerkiksi ei ole olemassa reaalilukua x, jolle x2 = −1\. Jos kuitenkin annetaan funktiolle f maalijoukoksi epänegatiivisten reaalilukujen joukko, saadaan kuvaus g: R → [0, ∞[, g(x) = x2, joka on surjektio. Tämä johtuu siitä, että mille tahansa epänegatiiviselle reaaliluvulle y, voidaan ratkaista yhtälö y = x2, josta saadaan x=+\sqrt{y} tai x=-\sqrt{y}. ==Katso myös== * Injektio * Bijektio == Lähteet == ==Kirjallisuutta== * Luokka:Joukko-oppi
Hasdrubal

Hasdrubal oli usean karthagolaisen henkilön nimi. Tunnetuimmat näistä olivat: * Hasdrubal (270-221 eaa.) oli Hamilkar Barkan vävy ja seuraaja. * Hasdrubal Barka (k. 207 eaa.) oli Hannibalin veli, joka oli Hannibalin Italian retken ajan päällikkönä Hispaniassa. * Kleitomakhos (187-109 eaa.), Platonin Akatemiaan kuulunut filosofi, oli alun perin nimeltään Hasdrubal. * Hasdrubal Gisco, karthagolainen kenraali toisessa puunilaissodassa. * Hasdrubal, karthagolainen sotapäällikkö kolmannessa puunilaissodassa.
Runeberg-projekti

Runeberg-projekti () on hanke, joka julkaisee pohjoismaisen kulttuurin kannalta tärkeiden, vapaasti saatavilla olevien kirjojen digitoituja versioita Internetissä. Hanke sai alkunsa vuonna 1992 pohjoismaisilla kielillä kirjoitettujen kirjojen arkistoinnilla. Hankkeessa on julkaistu muun muassa nuotteja ja pohjoismaisten kirjoittajien latinankielisiä teoksia. Projekti on ottanut mallia Gutenberg-projektista, ja se toimii Linköpingin yliopistossa. Se on nimetty suomenruotsalaisen kirjailijan Johan Ludvig Runebergin mukaan. ==Lähteet== * * ==Katso myös== * E-kirja ==Aiheesta muualla== *Runeberg- projekti *Pieni Tietosanakirja *Dagens Nyheter: "Ugglan" hoar gratis på nätet Luokka:Kirjallisuussivustot Luokka:Pohjoismainen kirjallisuus Luokka:Verkkokirjastot
Ylikomisario

Ylikomisario (Poliisihallituksen päätös POL-2015-32, Liite 1) on Suomen poliisin päällystövirka. Sitä lähin alempi virka on komisario ja seuraava ylempi virka poliisitarkastaja. Rikostutkinnan vastaava päällystövirka on rikosylikomisario () ja Suojelupoliisissa ylitarkastaja (). == Lähteet == Luokka:Suomen poliisitoimi
Fetissi

Fetissi tai fetisismi voi tarkoittaa seuraavia asioita: *Fetissi tai fetišši, taikaesine, jolla kuvitellaan olevan yliluonnollisia voimia. Usein ihmistä kuvaava nukke tai puuveistos.Aikio ja Vornanen 1993, s. 209 *Filosofi Charles de Brosses kuvaili fetisismin lopullisena tarkoituksena esineen palvonnan sinänsä, aineellisena inkarnaationa ja jopa todellisena voiman lähteenä. *Immanuel Kantille fetisismi osoitti arvostelukyvyn puutetta, esteettistä kyvyttömyyttä. *Hegelille fetisismi muodosti varhaisen, mutta ei vielä kehittyneen uskonnon muodon historiassa. Hän kuvaili sen kehittyvän ihmisen käsityksestä luonnon herraksi, itsetietoisuuden intuition palvonnan kohteena. *Tavarafetisismi on Karl Marxilla prosessi, jossa ihminen vieraantuu omasta työstään. * Seksuaalinen fetissi eli kiihottumista ja voimakasta mielihyvää aiheuttava esine tai asia. Usein seksuaalisen tyydytyksen välineinä ovat vastakkaisen sukupuolen käyttöesineet. ==Lähteet== * Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * Morris, Rosalind C. ja Leonard, Daniel H., The Returns of Fetishism, Charles de Brosses and the afterlives of an idea, The University of Chicago Press, 2017. ISBN-13 978-0-226-46475-6. === Viitteet === __DISAMBIG__ Luokka:Täsmennyssivut
Apulaispoliisipäällikkö

Apulaispoliisipäällikkö (Poliisihallituksen päätös POL-2015-32, Liite 1) on Suomen poliisin päällystönvirka. Sitä lähin alempi virka on poliisitarkastaja ja seuraava ylempi virka poliisiylitarkastaja. Helsingin poliisilaitoksen erityisaseman vuoksi sen apulaispoliisipäällikkö on poliisin hierarkiassa muun poliisilaitoksen apulaispäällikköä korkeammalla. ==Lähteet== Luokka:Suomen poliisitoimi
Rotoskooppaus

Rotoskooppaus on animointitekniikka, jolla elävien näyttelijöiden päälle animoidaan hahmo. Tekniikan kehitti animaattori Max Fleischer vuonna 1915. Ralph Bakshi teki tekniikalla Taru sormusten herrasta -elokuvan vuonna 1978. Ennen digitaalisen elokuvanteon yleistymistä rotoskooppaus oli myös yleinen erikoistehostetekniikka monissa tieteisfiktioelokuvissa. Rotoskooppausta edustavat mm. Tähtien sota -elokuvien valosapelit. Myös monet ihmishahmoja sisältäneet piirrossarjat (esimerkiksi He-man) ja anime (Aku no Hana) hyödynsivät rotoskooppausta. Alkuperäinen laukkaava hevonen Siitä rotoskoopattu hevonen Edelleen piirroselokuva-hevonen == Aiheesta muualla == Luokka:Elokuvateknologia
Poliisipäällikkö

Poliisipäällikkö (Poliisihallituksen päätös POL-2015-32, Liite 1) on Suomen poliisin päällystönvirka, jonka tehtävänä on paikallispoliisilaitoksen johtaminen. Poliisipäälliköstä lähin alempi virka on apulaispoliisipäällikkö. Ylempiä virkoja on Poliisin valtakunnallisessa ja lääninjohdossa. Helsingin poliisilaitoksen erityisaseman vuoksi on sen poliisipäällikkö, poliisikomentaja, poliisin hierarkiassa muun poliisilaitoksen päällikköä korkeammalla. == Lähteet == Luokka:Poliisitoimi
Mega Man X7

Mega Man X7 on Mega Man X -sarjan seitsemäs osa ja ensimmäinen Sonyn PlayStation 2:lle julkaistu Mega Man -peli. Peli siirsi myös X-sarjan osittain 3D-ympäristöön (ensimmäinen kolmiulotteinen Mega Man peli oli Mega Man Legends) ja hyödynsi Cel-Shading-tekniikkaa. Peli esittelee myös uuden pelattavan hahmon, Axlin, joka X:stä ja Zerosta poiketen käyttää käsiaseita. == Tarina == Vuonna 21XX lähes koko planeetta on toipunut ”Eurasian” törmäyksestä ja kehitys on voinut jatkua. Rikollisuus on kuitenkin nousussa, ja X on ruvennut vastustamaan väkivaltaa siirtymällä pois aktiivisesta maverickien kanssa taistelemisesta ja pysyttelemällä sen sijaan päämajassa. Tämä on heikentänyt Maverick Huntersin toimintakykyä raskaasti. Samaan aikaan joukko lainsuojattomia reploideja on muodostanut oman vastineen MH:lle. Uusi ryhmä, Red Alert ja sen johtaja Red tunnetaan pian kaikkialla. Eräänä päivänä nuori reploidi Axl päättää lähteä Red Alertista liittyäkseen MH:Hn. RA kuitenkin lähettää Axlin perään suuren robotin, joka Zeron täytyy tuhota pidättäessään Axlin. Myöhemmin Red ilmoittaa MH:lle haluavansa Axlin takaisin ja julistaa kilpailun; Red Alert vapauttaa vangitsemiaan maverickeja 8 eri paikkaan ja se, joka tuhoaa enemmän ja jää henkiin voittaa. Alia saa välittömästi ilmoituksia tuhosta ympäri maailmaa ja loukussa olevista henkiinjääneistä vaarassa. X kieltäytyy ottamasta osaa taas yhteen merkityksettömään konfliktiin ja Axl vaatii X:ää lupaamaan, että tämä päästää hänet MH:hn jos hän onnistuu voittamaan Red Alertin ja pelastamaan eloonjääneet Zeron kanssa. == Maverickit == Englanninkielinen nimi Japanilainen nimi Muoto Kopioitu ase (X) opittu tekniikka (Zero) Saadut erikoisvarusteet (Axl) Heikkous Flame (BURN TO THE GROUND) Hyenard Flame Hyenard Hyeena Circle Blaze Bakuenjin (Bursting Flame Array) Circle Blaze + Double Bullet Splash Laser/Suiretsusen Vanishing Gungaroo Vanishing Galgaroon Kenguru Explosion Hadangeki (Severing Wave Attack) Explosion + G-Launcher Wind Cutter/Souenbu Tornado Tonion Tornado Debonion Sipuli Volt Tornado Raijinshou (Thunder God Rise) Volt Tornado + Ray Gun Gaea Shield/Gokumonken Splash Warfly Splash Wafly Kärpänen/Lentokala Splash Laser Suiretsusen (Furious Water Flash) + D-Glaive Splash Laser Volt Tornado/Raijinshou Soldier Stonekong Solider Stonekong Gorilla Gaea Shield Gokumonken (Jail Gate Sword) Gaea Shield Explosion/Hadangeki Wind Crowrang Wind Karasting Varis Wind Cutter Souenbu (Twin Swallow Dance) + V-Hanger Wind Cutter Sniper Missile/Hieijin Snipe Anteator Snipe Ariquick Muurahaiskarhu Sniper Missile Hieijin (Flying Shadow Blade) Sniper Missile Moving Wheel/Zankourin Ride Boarski Hellride Inobusky Karju Moving Wheel Zankourin (Slicing Light Wheel) Moving Wheel Circle Blaze/Bakuenjin == Huomioitavaa == * Peli on ensimmäinen X -sarja peli jossa on 3-ulotteista pelaamista. Se ei kuitenkaan ole kokonaan kolmiulotteinen vaan vaihtelee 2- ja 3- ulotteisen pelitilan välillä * Axl esiintyy pelissä ensimmäistä kertaa koko pelisarjassa == Aiheesta muualla == * * Mega Man X7 MMHP.net-sivustolla Luokka:Vuoden 2003 videopelit Luokka:PlayStation 2 -pelit Luokka:Windows-pelit X7
Into (etunimi)

Into on miehen etunimi Suomessa. Vuoden 2019 loppuun mennessä Suomessa on Into-nimen saanut 1 793 miestä ja ainakin kolme naista. Suurin osa Into- nimisistä on syntynyt 1900-luvun alkupuolella, joskin 2010-luvulla nimi alkoi jälleen yleistyä. ==Tunnettuja Intoja== *Into Ahonen (1897–1968), eversti *Into Auer (1890–1948), jääkäriliikkeen aktivisti *Into Konrad Inha (1865–1930), valokuvaaja, kirjailija, suomentaja ja toimittaja *Into Jyläskoski (1910–1978), kirjailija *Into Kallio (1909–1958), kirjailija ja työväenopiston johtaja *Into Kangas (1921–1993), kommunisti, toimittaja ja pakinoitsija (nimimerkki Oskari) *Into Koponen, kitaristi ja säveltäjä *Into Kuismanen (1908–1955), kaukopartiomies ja tiedustelujohtaja *Into Lintero (1902–1996), yritysjohtaja *Into Linturi (1902–1989), taidemaalari *Into Lätti (1913–1985), tanssija ja koreografi *Into Salmio, ent. Selin (1894–1962), jääkärieversti *Into Saxelin (1883–1927), kuvanveistäjä *Into J. Teljo (1876–1937), amerikansuomalainen päätoimittaja. ==Kuvitteellisia Intoja== *Into, rakennusmies nukkeanimaatiosarjassa Into ja Kunto *Kulta-Into Pii, Aku Ankka -sarjakuvan hahmo, Roope Ankan kilpailija *Into Ankka, Aku Ankan serkkupoika, joka esiintyy sarjakuvissa harvoin. ==Lähteet== Luokka:Etunimet
Hiroo Kanamori

Hiroo Kanamori (, s. 17. lokakuuta, 1936) on japanilainen seismologi, joka teki merkittävää työtä maanjäristysten fysiikan ja tektonisen prosessin ymmärtämisen hyväksi. Hänen näkyvin panostuksena on momenttimagnitudi jota käytetään maanjäristysten suhteellisen voimakkuuden mittaamiseen. == Aiheesta muualla == * Kanamori's biography and citation for the AGU Bucher Medal Luokka:Japanilaiset seismologit Luokka:Vuonna 1936 syntyneet Luokka:Elävät henkilöt
Kulttuuri-imperialismi

Kulttuuri-imperialismi tarkoittaa yhden kulttuurin nostamista toisen kulttuurin yläpuolelle, etenkin sellaisissa tapauksissa, kun vahvempi maa kolonisoi taloudellisesti tai sotilaallisesti heikomman maan ja pakottaa omat kulttuuriset tapansa ja uskomuksensa valloittamaansa maahan. Kulttuuri- imperialismiin kuuluu tarkoituksenmukaisuus ja vallankäyttö, toisin kuin pelkkään kulttuurin leviämiseen, joka tapahtuu luonnollisen kanssakäymisen välityksellä. Vahvempi maa voi pakottaa kulttuurinsa toiseen maahan monin tavoin. Se voi tapahtua säätämällä lakeja, jotka määräävät koulutuksesta, uskonnosta, taiteesta ja kielestä. Toinen kulttuuri-imperialismin muoto on sellainen kehitysapu, jolle avunantaja on määrännyt ehtoja esimerkiksi avun saajamaan kouluopetuksen sisällön suhteen. Jotkut näkevät myös globalisaation myötä leviävän amerikkalaistumisen esimerkkinä kulttuuri-imperialismista. Kulttuuri-imperialismia on ollut antiikin Kreikan ja Rooman valtakunnista lähtien. Uudella ajalla kulttuuri-imperialismia ovat harjoittaneet imperiumeja perustaneet suurvallat, kuten Ranska, Britannia, Yhdysvallat, Kiina ja Neuvostoliitto. Nykyajan länsimaista kulttuuri-imperialismia vastustetaan esimerkiksi perustamalla liittoumia ja järjestöjä, jotka pyrkivät säilyttämään kulttuuriperintöä ja tapoja. Joissakin maissa länsimaistumista on yritetty hidastaa poliittisin toimin. ==Katso myös== * Imperialismi == Lähteet == Luokka:Kulttuurimaantiede Luokka:Politiikan käsitteet Luokka:Imperialismi
Mobsters

Mobsters on Burger Gamesin mafia-aiheinen roolipeli, joka sijoittuu kieltolain ajan Yhdysvaltoihin. Peli sisältää melko yleisen hahmonluonti- ja sääntöjärjestelmän sekä säännöt mafiaperheen hallinnoimiselle. Peli on englanninkielinen. == Säännöt == Pelin sääntöjärjestelmä on 90-luvun lopun roolipeleille tyypillinen noppa+taito -mekaniikka, jossa ratkaisumenetelmänä on nopanheitto, johon lisätään hahmon taitoarvo ja/tai pelitilanteen aiheuttama positiivinen tai negatiivinen muutos. Tämän jälkeen summaa verrataan vaikeusasteeseen, joka määräytyy sen mukaan, mitä hahmo yrittää tehdä. Mikäli nopanheiton tulos on suurempi kuin vaikeusaste, hahmo onnistuu yrityksessään. Pelin hahmonluonti- ja perussääntöjärjestelmä on melko geneerinen ja sopii käytettäväksi melkein sellaisenaan missä tahansa nykyaikaan sijoittuvassa pelissä. Koska Mobstersin saa ilmaiseksi Internetistä PDF-muodossa, se sopii aloittelevalle pelinjohtajalle joka ei halua sijoittaa usein kalliisiin lähdekirjoihin. Yleisten sääntöjen lisäksi Mobstersissa on säännöt mafiaperheen tai muun rikollisjärjestön hallinnointiin. Säännöt sisältävät mm. erilaisia rikollisia yrityksiä, kuten huumekauppa tai seksityö, näistä saatavia tuloja ja niiden riskejä sekä rikollisjärjestön vaikutusvaltaa viranomaisiin ja politiikkaan. == Pelin teemoja == Peli sijoittuu oletusarvoisesti kieltolain ajan New Orleansiin. Kirjassa kuvaillaan lyhyesti kaupungin (luultavasti fiktiivisiä) rikollisjärjestöjä ja mafiaperheitä sekä kaupungin maantiedettä jaettuna pienempiin kaupunginosiin, joista jokaista hallitsee yksi perhe. Pelissä esitellään kampanjarakenne, jossa pelaajahahmot nousevat pienestä jengistä vähitellen suurempiin kuvioihin ja kamppailevat kaupunginosien hallinnasta muiden perheiden kanssa. Peli voi olla teemoiltaan (väkivalta, rikollisuus) melko raskas, joten sitä ei sellaisenaan välttämättä voi suositella aivan nuorille pelaajille. Toisaalta pelin teemojen painotus on täysin pelaajien ja pelinjohtajan vallassa joten Mobsteriakin voi pelata kevyempänä gangsterielokuvien hengessä, jättäen vakavammat teemat taka-alalle. ==Aiheesta muualla== * Mobsters (pdf-tiedosto) Luokka:Suomalaiset roolipelit Luokka:Pöytäroolipelit
Dave Edmunds

Dave Edmunds (s. 15. huhtikuuta 1944 Cardiff, Wales) on brittiläinen kitaristi, laulaja ja tuottaja. Hänen tyylinsä on vaihdellut 1950-luvun henkisestä rock'n'rollista bluesiin ja uuteen aaltoon. == Ura == Edmunds oli 1960-luvulla bluesia soittaneen ja klassisia teoksia rockiin sovittaneen Love Sculpture -yhtyeen keulahahmo. Aram Hatsaturjanin "Sapelitanssi" ("Sabre Dance") oli yhtyeen tunnetuin klassisen teoksen versio. Yhtyeen hajottua Edmunds teki listoilla menestyneen singlen "I Hear You Knocking", mikä oli versio Smiley Lewisin bluesklassikosta. Toimittuaan tuottajana hän, tuotettuaan muutaman Phil Spector -tyyppisen singlen ("Baby I Love You" ja "Born To Be With You") kiinnostui 1970-luvun alun karkeasointisesta pub rockista, kuten Brinsley Schwarz, Ducks Deluxe ja The Flamin' Groovies. Hänen oma sooloalbuminsa tältä ajalta, Subtle As A Flying Mallet, oli tyyliltään samanlainen. Yhteistyö Brinsley Schwarzin kanssa johti yhteistyöhön Nick Lowen kanssa. Sopimussyistä he eivät voineet levyttää Lowen Rockpile-yhtyeen nimissä ennen vuotta 1980, joten he julkaisivat soololevyt yhtyeensä säestämänä. Tuona aikana Dave Edmundsilla oli suurimmat hittinsä: Elvis Costellon käsialaa oleva "Girls Talk", "I Knew The Bride" sekä "Queen Of Hearts". Levytettyään ensimmäisen albuminsa Seconds Of Pleasure Rockpilen nimellä yhtye hajosi. Suomessa Rockpile ehti esiintyä Ruisrockissa vuonna 1980. Edmunds teki 1980-luvulla yhteistyötä ja tuottamista useiden artistien kanssa, kuten Paul McCartney, The Stray Cats sekä The Fabulous Thunderbirds. Nykyisin Edmunds asuu Los Angelesissa osittain eläkkeellä lähinnä huonon terveytensä vuoksi, julkaisten albumin tai keikkaillen silloin tällöin. == Diskografia == ===Albumit=== ====Sooloalbumit==== *Rockpile (1972) *Subtle as a Flying Mallet (1975) *Get It (1977) *Tracks on Wax 4 (1978) (Dave Edmunds yhdessä Rockpilen kanssa) *Repeat When Necessary (1979) (Dave Edmunds yhdessä Rockpilen kanssa) *Twangin... (1981) *D.E. 7th (1982) *Information (1983) *Riff Raff (1984) *Closer to the Flame (1990) *Plugged In (1994) *Hand Picked: Musical Fantasies (2000) ====Love Sculpture==== *Blues Helping (1968) *Forms and Feelings (1970) ====Rockpile==== *Seconds of Pleasure (1980) ==Lähteet== == Aiheesta muualla == Luokka:Walesilaiset laulajat Luokka:Brittiläiset kitaristit Luokka:Vuonna 1944 syntyneet Luokka:Elävät henkilöt
Andreas (apostoli)

Andreas ( andreas, "miehekäs") oli Uuden Testamentin mukaan yksi Jeesuksen opetuslapsista ja apostoleista. Hän oli alun perin Johannes Kastajan opetuslapsi, apostoli Pietarin veli. Johanneksen evankeliumin mukaan hän oli kotoisin Betsaidasta, mutta synoptisista evankeliumeista on ymmärrettävissä asuinpaikan olleen Kapernaum. Evankeliumeissa hänet esitetään yhtenä Jeesuksen läheisimmistä opetuslapsista, joskin Luukkaan evankeliumissa ja Apostolien teoissa hänet mainitaan vain opetuslapsien nimiluettelossa. Kristillisen perimätiedon mukaan Andreas kuoli marttyyrinä vinolla ristillä, jollaista kutsutaan hänen mukaansa Andreaan ristiksi. == Andreas suojeluspyhimyksenä == Andreasta pidetään Skotlannin suojelupyhimyksenä ja Skotlannin lipun risti kuvaakin Andreaksen ristiä. Pyhän Andreaksen päivää vietetään 30. marraskuuta sekä itäisessä että läntisessä kirkkokunnassa ja se on lisäksi Skotlannin kansallispäivä. Ennen vuotta 1774 se oli Suomessakin pyhäpäivä. == Lähteet == == Aiheesta muualla == * Apostoli Andreas Ortodoksi.net * Luokka:Opetuslapset Luokka:Pyhimykset Luokka:Kristityt marttyyrit Luokka:Rooman valtakunnan teloittamat Luokka:Ensimmäisellä vuosisadalla syntyneet Luokka:Ensimmäisellä vuosisadalla kuolleet
Taddeus

Pyhä Taddeus (kreikaksi Thaddaios) tai Lebbeus oli Markuksen ja Matteuksen evankeliumien mukaan yksi Jeesuksen kahdestatoista opetuslapsesta ja apostoleista. Hänet mainitaan Taddeus-nimellä Markuksen evankeliumissa, mutta Matteuksen evankeliumissa häntä kutsutaan nimellä Lebbeus, jonka lisänimi oli Taddeus. Kummassakin evankeliumissa hänet mainitaan vain opetuslapsien nimiluettelossa. Luukkaan ja Johanneksen evankeliumeissa sekä Apostolien teoissa nimeä Taddeus ei mainita. == Kiisteltyjä samaistuksia == Myös Luukkaan evankeliumissa ja Apostolien teoissa luetellaan apostolit nimeltä. Niissä ei kuitenkaan mainita Taddeusta, mutta kylläkin Juudas Jaakobin poika, jota Matteuksen ja Markuksen luetteloissa ei mainita. Tämän vuoksi kirkollinen perinne on päätynyt pitämään Taddeusta ja Juudas Jaakobin poikaa samana henkilönä. Hänestä onkin käytössä myös nimi Juudas Taddeus sekä vielä lisäksi Juudas pyhä. Johanneksen evankeliumissa ei ole apostolien nimiluetteloa, mutta siellä mainitaan Juudas-niminen opetuslapsi, josta nimenomaan sanotaan, että kyseessä ei ollut Juudas Iskariot. Varsinkin katolisessa kirkossa apostoli Juudas Taddeuksen on lisäksi yleensä oletettu olleen sama henkilö kuin Markuksen evankeliumissa mainittu Jeesuksen veli Juudas, jota pidetään myös Juudaan kirjeen kirjoittajana.http://www.newadvent.org/cathen/02767a.htm Catholic Encyclopedia == Taddeus suojeluspyhimyksenä == Roomalais-katolisen perinteen mukaan Juudas Taddeusta pidetään toivottomien tapausten suojelupyhimyksenä. Katolisessa pyhimyskalenterissa Simon Kananeuksen ja Juudas Jaakobin pojan yhteinen muistopäivä on 28. lokakuuta. Ennen vuotta 1774 sitä vietettiin Suomessakin pyhäpäivänä.. == Lähteet == == Aiheesta muualla == *Juudas Jaakobin poika Ortodoksi.net Luokka:Uuden testamentin henkilöt
Bartolomeus

Pyhä Bartolomeus (, Bartholomaios) oli synoptisten evankeliumien ja Apostolien tekojen mukaan yksi Jeesuksen kahdestatoista opetuslapsesta ja apostoleista. Bartolomeus merkitsee "Tolmain (Ptolemaioksen) poikaa". Uudessa Testamentissa Bartolomeus mainitaan vain opetuslapsien nimiluettelossa eikä Johanneksen evankeliumissa häntä mainita lainkaan. Perinteisesti hänen ajatellaan olleen sama henkilö kuin Johanneksen evankeliumin Natanael, joka ei sisälly synoptisten evankeliumien opetuslapsien nimilistaan.Bartholomaeum cum Nathaniele confundunt Chaldaei Assemani, Bibliotheca Oriental;is, iii, pt 2, s. 5 (noted by Smith and Cheetham) Bartolomeus mainitaan ainoastaan synoptisten evankeliumien ja Apostolien tekojen opetuslapsien nimiluettelossa., , ja . Tämä kiistanalainen päätelmä perustuu siihen, että synoptisissa evankeliumeissa Bartolomeus ja Filippus mainitaan aina yhdessä eikä Natanaelin nimeä mainita lainkaan, kun taas Johanneksen evankeliumissa Filippus ja Natanael mainitaan samaan tapaan yhdessä eikä Bartolomeuksen nimeä lainkaan mainita. Monet tutkijat ovat kuitenkin hylänneet tämän samastuksen perusteettomana.John P. Meier, A Marginal Jew Volume 3, Doubleday, 2001. pp 199–200. ISBN 9780385469937 Kristillisen perimätiedon mukaan Bartolomeus nyljettiin ja ristiinnaulittiin Armeniassa, jonka takia hänet kuvataan usein veitsen ja/tai ihmisen nahan kanssa. Johanneksen evankeliumin mukaan Filippus kertoi Natalille löytäneensä "sen, josta Mooses laissa ja profeetat ovat kirjoittaneet, Jeesuksen, Joosefin pojan, Nasaretista." Tähän Natanael ensin esitti kuuluisaksi tulleen hämmästelevän kysymyksensä: "Voiko Nasaretista tulla mitään hyvää?" Filippuksen pyynnöstä hän kuitenkin meni katsomaan ja lopulta itse tunnusti Jeesuksen rabbiksi, Jumalan pojaksi ja Israelin kuninkaaksi. Lisäksi hänet mainitaan erään ilmestyskertomuksen yhteydessä Johanneksen evankeliumin viimeisessä luvussa, jossa mainitaan hänen olleen kotoisin Galilean Kaanasta Perttelin kunta käytti vaakunassaan Bartolomeusta, jonka käsissä on Raamattu ja nylkemisveitsi. Sekä Perttelin kunta, että Perttelin kirkko ovat saaneet nimensä Bartolomeukselta, joka tunnetaan myös nimillä Perttu ja Pärttyli. Bartolomeuksen roomalaiskatolinen muistopäivä on 24. elokuuta, joka nykyisin Suomessa on Pertun nimipäivä. Monien muiden apostolien muistopäivien tavoin se oli ennen vuotta 1774 Suomessakin pyhäpäivä. == Lähteet == == Aiheesta muualla == * Bartolomeus suomenkielisessä Raamatussa (1933/1938) * St. Batholomew – Catholic Encyclopdia Luokka:Opetuslapset Luokka:Ensimmäisellä vuosisadalla syntyneet Luokka:Ensimmäisellä vuosisadalla kuolleet
Filippus

Pyhä Filippus oli Uuden Testamentin mukaan yksi Jeesuksen kahdestatoista opetuslapsesta ja apostoleista. Hänet mainitaan synoptisissa evankeliumeissa ja Apostolien teoissa vain opetuslapsien nimiluettelossa,, , , mutta Johanneksen evankeliumissa hänestä kerrotaan enemmän. Sen mukaan Filippuksen kotipaikka oli Betsaida, ja hän esitteli Jeesuksen Natanaelille. Kristillisen perimätiedon mukaan hän koki marttyyrikuoleman arviolta vuonna 80 Hierapoliksessa. Arkeologiryhmä ilmoitti heinäkuussa 2011 löytäneensä haudan, jonka se uskoo olevan Filippuksen hauta. Hauta löytyi raunioituneesta kirkosta läheltä Pamukkalea, aiemmalta nimeltään Hierapolis. Filippusta ei tule sotkea evankelista Filippokseen, joka esiintyy Apostolien teoissa. == Lähteet == == Aiheesta muualla == * Luokka:Opetuslapset Luokka:Pyhät Luokka:Ensimmäisellä vuosisadalla syntyneet Luokka:Vuonna 80 kuolleet